Pelakon Siri Gifted Bintangi Filem Annabelle 3
Pelakon siri televisyen Gifted, Mckenna Grace dilaporkan akan membintangi filem seram Annabelle 3 dengan membawakan watak Judy Warren, anak kepada Ed dan Lorrain Warren. Sebelum ini, watak tersebut dilakonkan oleh Sterling Jerins dalam filem Conjuring dan Conjuring 2. Ditetapkan selepas filem Annabelle (2014) ia mengisahkan tentang keluarga Ed Warren dan dua pengasuh mereka telah diganggu oleh sebuah patung yang dirasuk selepas mereka membawa pulang patung tersebut dan meletakkannya didalam bilik artifak mereka. Gary Dauberman yang menulis dua skrip filem awal Annabelle akan kembali menulis untuk filem ketiga. Beliau juga akan membuat penampilan pertama sebagai pengarah filem kali ini. James Wan yang mengarahkan duologi Conjuring akan bertindak selaku penerbit. Annabelle 3 yang diedarkan oleh New Line Cinema bakal ditayangkan pada 3 Julai 2019